CELEX: C2006/326/24
Language: sk
Date: 2006-12-30 00:00:00
Title: Vec C-205/05: Rozsudok Súdneho dvora (druhá komora) z  9. novembra 2006 (návrh na začatie prejudiciálneho konania, ktorý podal Tribunal des affaires de sécurité sociale de Longwy – Francúzsko) – Fabien Nemec/Caisse régionale d'assurance maladie du Nord-Est (Sociálne zabezpečenie migrujúcich pracovníkov — Článok 42 ES — Nariadenie (EHS) č. 1408/71 — Článok 58 — Prídavok v prospech pracovníkov vystavených pôsobeniu azbestu — Výpočet peňažných dávok — Nezohľadnenie miezd nadobudnutých na území iného členského štátu)

30.12.2006   
            
            
               SK
            
            
               Úradný vestník Európskej únie
            
            
               C 326/12
            
         Rozsudok Súdneho dvora (druhá komora) z 9. novembra 2006 (návrh na začatie prejudiciálneho konania, ktorý podal Tribunal des affaires de sécurité sociale de Longwy – Francúzsko) – Fabien Nemec/Caisse régionale d'assurance maladie du Nord-Est
   (Vec C-205/05) (1)
   
   (Sociálne zabezpečenie migrujúcich pracovníkov - Článok 42 ES - Nariadenie (EHS) č. 1408/71 - Článok 58 - Prídavok v prospech pracovníkov vystavených pôsobeniu azbestu - Výpočet peňažných dávok - Nezohľadnenie miezd nadobudnutých na území iného členského štátu)
   (2006/C 326/24)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal des affaires de sécurité sociale de Longwy
   Účastníci konania pred vnútroštátnym súdom
   
      Žalobca: Fabien Nemec
   
      Žalovaná: Caisse régionale d'assurance maladie du Nord-Est
   Predmet veci
   Návrh na začatie prejudiciálneho konania – Tribunal des affaires de sécurité sociale de Longwy – Výklad článku 39 Zmluvy ES, nariadenia (ES) Európskeho parlamentu a Rady č. 883/2004 z 29. apríla 2004 o koordinácii systémov sociálneho zabezpečenia (Text s významom pre EHP a Švajčiarsko) (Ú. v. EÚ L 166, s. 1; Mim. vyd. 05/005, s. 72) a článku 15 nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 74, s. 1) – Nezohľadnenie mzdy získanej na území iného členského štátu pri výpočte prídavku pre pracovníkov pracujúcich s azbestom, ak z tejto mzdy neboli platené príspevky poistného do vnútroštátneho systému sociálneho zabezpečenia
   Výrok rozsudku
   Článok 58 ods. 1 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (ES) č. 118/97 z 2. decembra 1996, vykladaný v súlade s cieľom stanoveným v článku 42 ES, vyžaduje, aby sa v takom prípade, o aký ide v konaní vo veci samej, pri výpočte „priemerných zárobkov“ v zmysle prvého z týchto dvoch ustanovení zohľadnila mzda dotknutej osoby, ktorú by odôvodnene mohla poberať vzhľadom na vývoj svojej profesijnej kariéry, keby naďalej vykonávala svoju pracovnú činnosť v členskom štáte, o ktorého príslušný orgán ide.
   
      (1)  Ú. v. EÚ C 182, 23.7.2005.